“หอการค้าโพล” ชี้ไวรัส “โคโรนา” ฉุดดัชนีเชื่อมั่นผู้บริโภค ม.ค.63 “นิวโลว์” รอบ 69 เดือน
"หอการค้าโพล" ชี้สถานการณ์การแพร่ระบาดไวรัส "โคโรนา" ฉุดดัชนีความเชื่อมั่นผู้บริโภคเดือน ม.ค.63 อยู่ที่ 67.3 หดตัวต่ำสุดในรอบ 69 เดือน 
"หอการค้าโพล" ชี้สถานการณ์การแพร่ระบาดไวรัส "โคโรนา" ฉุดดัชนีความเชื่อมั่นผู้บริโภคเดือน ม.ค.63 อยู่ที่ 67.3 หดตัวต่ำสุดในรอบ 69 เดือน
5 ก.พ. 2563

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยผลสำรวจดัชนีความเชื่อมั่นผู้บริโภค เดือน ม.ค.63  อยู่ที่ 67.3 จากเดือน ธ.ค. 62 ที่อยู่ในระดับ 68.3 ปรับตัวลดลงต่อเนื่องในรอบ 69 เดือน สาเหตุมาจากความกังวลการระบาดไวรัสโคโรนา งบประมาณรายจ่ายปี 2563 ล่าช้า และปัญหาภัยแล้ง
ส่วนดัชนีความเชื่อมั่นต่อเศรษฐกิจโดยรวมเดือน ม.ค.อยู่ที่ 54.9 ลดลงจากเดือน ธ.ค.62 ที่อยู่ในระดับ 56.0 ขณะที่ดัชนีความเชื่อมั่นเกี่ยวกับโอกาสหางานทำเท่ากับ 63.8 จาก 64.8 ส่วนดัชนีความเชื่อมั่นเกี่ยวกับรายได้ในอนาคตเท่ากับ 83.0 จาก 84.2
โดยมีปัจจัยลบสำคัญ ได้แก่ การแพร่ระบาดของไวรัสโคโรนา , สำนักงานเศรษฐกิจการคลัง (สศค.) ปรับลดอัตราการขยายตัวทางเศรษฐกิจ (GDP) ปี 62 เหลือ 2.5% จากเดิมที่คาด 2.8% รวมถึงปรับลด GDP ปี 63 ลงจาก 3.3% เหลือ 2.8% , การส่งออกในเดือนธ.ค. ลดลง -1.28% , ความกังวลต่อการบังคับใช้งบประมาณรายจ่ายปี 63 ที่ล่าช้า , ปัญหาภัยแล้ง , ความกังวลปัญหาฝุ่นละออง PM 2.5 , ราคาพืชผลเกษตร ยังอยู่ในระดับต่ำ และผู้บริโภคยังกังวลเศรษฐกิจฟื้นตัวช้าและกระจุกตัว
ขณะที่ปัจจัยบวกในเดือนนี้มีเพียง ราคาขายปลีกน้ำมันที่ปรับลดลง